Frederick Chiluba
Store norske leksikon,Historie,Verdens historie og samtidshistorie,Afrika,Zambias historie,Zambias samtidshistorie
Frederick Chiluba var en zambisk politiker og fagforeningsleder. Han var Zambias president i 1991–2002.
Som generalsekretær i zambisk LO, Zambia Congress of Trade Unions (ZCTU), deltok han i den politiske kampen for demokratisk styresett på slutten av 1980-årene. Han var med på å grunnlegge opposisjonspartiet Movement for Multiparty Democracy (MMD) i 1990.Ved presidentvalget i Zambia i 1991 slo han den sittende president Kaunda og ble landets andre president. Chiluba ble gjenvalgt for en ny periode i 1996.Han slo ned et militærkupp i 1997, som han beskyldte tidligere president Kaunda for å stå bak. Chiluba erklærte unntakstilstand og arresterte Kaunda. Chiluba gikk av i 2002 og ble året etter arrestert og tiltalt for korrupsjon. Tiltalen ble imidlertid droppet og Chiluba ble løslatt i 2004. Les mer i Store norske leksikon Zambias historie